कहा- ‘मैं होती तो चप्पल निकाल लेती’
Kajol breaks silence on Nysa's ways of Handling with paparazzi, बॉलीवुड एक्ट्रेस काजोल की बेटी निसा देवगन सोशल मीडिया पर चर्चा में बनी रहती हैं। आए दिन सोशल मीडिया पर उनके फोटो और वीडियोज वायरल होते हैं। इसके अलावा कई बार उन्हें ट्रोल भी किया जाता है। हाल ही में काजोल ने बेटी के बारे
बॉलीवुड एक्ट्रेस काजोल की बेटी निसा देवगन सोशल मीडिया पर चर्चा में बनी रहती हैं। आए दिन सोशल मीडिया पर उनके फोटो और वीडियोज वायरल होते हैं। इसके अलावा कई बार उन्हें ट्रोल भी किया जाता है।
हाल ही में काजोल ने बेटी के बारे में बात करते हुए कहा कि निसा अब मीडिया को अच्छे से हैंडल कर लेती हैं। मैं होती तो मेरी चप्पल बहुत पहले निकल चुकी होता।
वो मुझे बेहतर तरीके से डील कर रही है
एनडीटीवी को दिए एक इंटरव्यू में काजोल ने कहा कि वे अपनी बेटी के मीडिया को हैंडल करने के तरीके से बहुत खुश हैं। वे बोलीं, ‘मैं उसे पैपराजी से डील करना नहीं सिखा सकती। वो उसे एक्सपीरियंस के साथ ही आएगा। मुझे लगता है कि वो मीडिया को अच्छे से हैंडल करती है। वो इसे मुझसे कहीं बेहतर डिग्निटी के साथ हैंडल कर रही है। मैं होती ताे मेरा चप्पल बहुत पहले निकल चुका होता।’
अचानक हमें 20 से 25 फोटोग्राफर्स ने घेर लिया था
इसी दौरान काजोल ने निसा के पैपराजी के साथ हुए पहले एक्सपीरियंस के बारे में भी शेयर किया। काजोल बोलीं, ‘निसा ने जब पहली बार पैपराजी को फेस किया था तब उनकी उम्र मात्र 2 साल थी। हम जयपुर में थे और अचानक से हमें 20 से 25 फोटोग्राफर्स ने घेर लिया था।’
पैप्स को देखकर रोने लगी थीं निसा
काजोल ने आगे बताया, ‘ उस वक्त निसा बहुत बुरी तरह से डर गईं और रोने लगी थीं। मैं उन्हें गोद में लेकर सीधा कार में जाकर बैठ गई। बाद में मैंने उन्हें समझाया कि पैपराजी हमें नुकसान पहुंचाने नहीं आए थे। यह उनका काम है।’
काजोल इन दिनों वेब सीरीज ‘लस्ट स्टोरीज 2’ में नजर आ रही हैं। इन दिनों वे अपनी अगली वेब सीरीज ‘द ट्रायल’ के प्रमोशन में बिजी हैं। यह एक कोर्ट रूम ड्रामा है।